Tapahtumakalenteri

Hyvinvointiryhmä: Keskustelua liikunnasta
2025-03-25 11:00 - 12:30 (Europe/Helsinki) | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen hyvinvointiryhmään jakamaan kokemuksia ja vinkkejä liikunnasta rennolla otteella. Keskustelun tukena käytämme liikunta-aiheisia keskustelukortteja. Ryhmässä kerrataan myös uusimpia liikkumisen suosituksia. Tervetuloa, ryhmä on kaikille avoin eikä ryhmään osallistuminen vaadi ennakkoilmoittautumista!

Työnhakuryhmä: CV-paja
2025-03-26 13:00 - 14:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen työnhakuryhmään. Työnhakuryhmässä pohdimme yhdessä vaihtuvia työnhakuun liittyviä teemoja. Ryhmässä saat niin vertaistukea kuin käytännön vinkkejä työnhakuun liittyvissä kysymyksissä. Tällä viikolla ohjelmassa on CV:n (ansioluettelo) tekeminen Canva-ohjelmalla. Saat tarvittaessa apua CV:n suunnitteluun ja ohjelman käyttöön. Ryhmä on kaikille avoin, eikä vaadi ennakkoilmoittautumista!

Kuukauden aloitus: Yhdessä ulkokuntosalille
2025-03-31 10:00 - 12:00 | Valtti Valmennus, Elimäenkatu 26, Helsinki, 00510, Finland
Toivotetaan Hissitön huhtikuu tervetulleeksi Linnunlaulun ulkokuntosalilla! Uusi Linnunlaulun ulkokuntosali sijaitsee Töölönlahdella. Lähdemme yhdessä Valtti Valmennuksesta klo 10. Kävelymatka kestää n. 35 minuuttia.
Hissittömän huhtikuun kunniaksi lähdemme yhdessä liikkeelle matalalla kynnyksellä. Vaikka menemme ryhmänä, voit osallistua juuri itsellesi sopivalla tavalla. Halutessasi voit osallistua myös vain esimerkiksi kävelyosuudelle.
Ryhmään ei tarvitse ilmoittautua etukäteen.

Hyvinvointiryhmä: Huumori osana hyvinvointia
2025-04-01 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen hyvinvointiryhmät jatkuvat tuttuun tapaan vaihtuvine teemoineen tiistaisin kello 11-12.30. Tällä viikolla teemana on huumori. Huumori on osa meidän jokaisen arkea tavalla tai toiselle. Keskustelemme ryhmässä huumorin eri merkityksistä omassa arjessa rennolla otteella. Saat ryhmässä myös tietoa huumorin ja naurun myönteisistä psykologisista vaikutuksista. Ryhmässä on paikalla työvalmentajan lisäksi myös kokemusasiantuntija. Tervetuloa mukaan! Ryhmiimme ei tarvitse ilmoittautua ennakkoon, voit vain ilmestyä paikalle.

Työnhakuryhmä: Vinkkejä työnhakuun
2025-04-02 11:00 - 12:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen työnhakuryhmään keskiviikkoisin klo 13-14.30! Kuun ensimmäisessä työnhakuryhmässä saat käytännön vinkkejä työnhakuun. Keskustelemme yhdessä rennolla otteella työnhausta – mitä asioita töitä hakiessa on hyvä huomioida ja mistä töitä kannattaa lähteä etsimään? Ryhmämme nojautuvat vertaistukeen ja paikalla on työvalmentajamme lisäksi myös kokemusasiantuntija. Ryhmään ei tarvitse ilmoittautua ennakkoon, voit vain ilmestyä paikalle!

Ryhmävalmennus: Mainospuhe minusta
2025-04-03 11:00 - 12:30 | Valtti Valmennus, Elimäenkatu 26, Helsinki, 00510, Finland
Hissipuhe kiteyttää sinut ja osaamisesi suulliseksi käyntikortiksi. Hissipuhetta voi hyödyntää niin työelämässä, kuin muissakin esittäytymistilanteissa. Ryhmässä saat vinkkejä hissipuheen tekemiseen sekä harjoittelemiseen. Teemme harjoitteita itsenäisesti, jotka auttavat oman hissipuheen laatimisessa. Ryhmässä ei tarvitse esiintyä muiden edessä.
Ryhmään ei tarvitse ilmoittautua etukäteen.

Hyvinvointiryhmä: Hyvinvointi ja jaksaminen työelämässä
2025-04-08 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen hyvinvointiryhmän teemana on tällä viikolla työssä jaksaminen ja työhyvinvointi. Keskustelemme tyhmässä työhyvinvointiin liittyvistä teemoista – mikä meitä auttaa jaksamaan töissä ja edistää työhyvinvointiamme? Pohdimme myös kuormitustekijöitä työelämässä ja miten toimia tilanteessa, kun huomaa oman jaksamisen työelämässä olevan koetuksella. Ryhmässä on työvalmentajan lisäksi paikalla kokemusasiantuntija ja ryhmän ohjaus perustuu vertaistuen tarjoamiseen. Tervetuloa mukaan. Ryhmiimme ei tarvitse ilmoittautua ennakkoon!

Työnhakuryhmä: Osaaminen ja vahvuudet
2025-04-09 13:00 - 14:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen työnhakuryhmään, jonka teemana on tällä viikolla ’osaaminen ja vahvuudet’. Oman osaamisen ja vahvuuksien tunnistaminen voi olla ajoittain hankalaa. Ryhmässä saat tukea oman osaamisen ja vahvuuksien hahmottamiseen työvalmentajalta sekä kokemusasiantuntijalta. Teemme yhdessä aiheeseen liittyviä tehtäviä, joiden pohjalta käymme vertaistuen hengessä keskustelua. On hyvä muistaa, että osaamista karttuu muualtakin kuin työelämästä – meillä jokaisella on luonteenvahvuuksia ja esimerkiksi harrastusten kautta kerrytettyä osaamista, jota voimme hyödyntää myös työnhaussa. Ryhmään ei tarvitse ilmoittautua ennakkoon, voit vain ilmestyä paikalle!

Työnhakuryhmä: Osaaminen ja vahvuudet
2025-04-09 13:00 - 14:30, 2025-05-14 13:00 - 14:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen työnhakuryhmään, jonka teemana on tällä viikolla ‘osaaminen ja vahvuudet’. Oman osaamisen ja vahvuuksien tunnistaminen voi olla ajoittain hankalaa. Ryhmässä saat tukea oman osaamisen ja vahvuuksien hahmottamiseen työvalmentajalta sekä kokemusasiantuntijalta. Teemme yhdessä aiheeseen liittyviä tehtäviä, joiden pohjalta käymme vertaistuen hengessä keskustelua. On hyvä muistaa, että osaamista karttuu muualtakin kuin työelämästä – meillä jokaisella on luonteenvahvuuksia ja esimerkiksi harrastusten kautta kerrytettyä osaamista, jota voimme hyödyntää myös työnhaussa.
Ryhmään ei tarvitse ilmoittautua ennakkoon, voit vain ilmestyä paikalle!

Hyvinvointiryhmä: Kulttuurihyvinvointi
2025-04-15 11:00 - 12:30 | Valtti Valmennus, Elimäenkatu 26, Helsinki, 00510, Finland
Hyvinvointiryhmän teemana on tällä viikolla kulttuuri. Kulttuuri voi olla hyvin huomaamatta osa meidän jokaisen hyvinvointia ja arkea. Ryhmässä keskustelemme kulttuurin eri ulottuvuuksista ja siitä, miten kulttuuri näkyy meidän jokaisen elämässä. Rakennamme ryhmän aikana yhdessä ’kulttuurikartan’, jonka avulla pääsemme pohtimaan ympäröimäämme kulttuuria arjen tasolla. Ryhmässä saat myös ’kulttuurivinkkejä’ työvalmentajaltamme sekä kokemusasiantuntijaltamme. Tervetuloa mukaan keskustelemaan kulttuurista! Ryhmiimme ei tarvitse ilmoittautua ennakkoon.

Työnhakuryhmä: CV:n profiiliteksti
2025-04-16 13:00 - 14:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen työnhakuryhmään. Työnhakuryhmässä pohdimme yhdessä vaihtuvia työnhakuun liittyviä teemoja. Usein työnhaun aloittaminen tuntuu vaikealta, sillä ei tiedä mistä aloittaa. Ryhmässä saat niin vertaistukea kuin käytännön vinkkejä työnhakuun liittyvissä kysymyksissä. Tällä viikolla käsitellään profiilitekstiä. Mietitään, miten kertoa tiivistetysti itsestä ja omista vahvuuksista. Ryhmä on kaikille avoin, eikä vaadi ennakkoilmoittautumista!

Unelmakartta -työpaja: Unelmien työelämä
2025-04-17 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen työvalmentaja Matleena järjestää torstaina 17.4. klo 11-12.30 Unelmakartta -työpajan. Työpajan teemana on ’Unelmien työelämä’. Millaisessa työympäristössä sinä tekisit mieluiten töitä? Millaisia työkaverisi olisivat? Millainen on turvallinen työpaikka? Pureudumme esimerkiksi näihin kysymyksiin unelmakartta -harjoituksen avulla! Työpajaan ei tarvitse ilmoittautua ennakkoon, voit ilmestyä paikalle matalalla kynnyksellä!

Hyvinvointiryhmä: Stressinhallinta ja rentoutuminen
2025-04-22 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen hyvinvointiryhmässä keskustelemme tällä viikolla stressinhallinnasta ja rentoutumisesta osana meidän jokaisen kokonaisvaltaista hyvinvointia. Ryhmässä saat vinkkejä ja tukea stressinhallintaan ja rentoutumisen ja lisäksi harjoittelemme rentoutumista käytännössä. Ryhmän päätteeksi teemme yhdessä rentoutumisharjoituksen. Ryhmä toimii nojautuen vertaistukeen ja paikalla on työvalmentajamme lisäksi myös kokemusasiantuntija. Aihe koskettaa meitä jokaista! Tervetuloa mukaan, ryhmiimme ei tarvitse ilmoittautua ennakkoon.

Kaupunkiviljelyryhmän INFO-tilaisuus Malmilla
2025-04-29 13:30 - 15:30 | Green City Farm c/o Perho Liiketalousopisto, Vanha Helsingintie 13, Helsinki, 00700
Tervetuloa kuulemaan infoa Niemikotisäätiön ja Green City Farmin yhteisestä kaupunkiviljelyryhmästä. Ryhmä kokoontuu Malmilla torstaisin klo 14-16.
Infotilaisuus on tarkoitettu sekä entisille ryhmäläisille että uusille toiminnasta kiinnostuneille. Kahvitarjoilu. Ilmoittaudu ohjaajille.

Kuukauden aloitus: Retki ‘Roskaa!’-näyttelyyn
2025-05-05 10:00 - 12:00 | Valtti Valmennus, Elimäenkatu 26, Helsinki, 00510, Finland
’Touhukas toukokuu’ on täällä! Sen kunnaiksi teemme retken Helsingin kaupunginmuseon näyttelyyn nimeltä ’Roskaa!’. Roskaa-näyttely käsittelee kotitalousjätteiden kiertokulkua ja ympäristövastuun merkitystä eri aikakausina. Näyttelyssä saat selville, mistä helsinkiläisten roskat koostuvat, mihin ne päätyvät ja miten ne vaikuttavat ympäristöömme. Näyttely on maksuton. Lähdemme Valtti Valmennuksesta maanantaina 5.5. klo 10.00 yhdessä kohti Helsingin kaupunginmuseota. Retkelle ei tarvitse ilmoittautua ennakkoon, tervetuloa!

Hyvinvointiryhmä: Vertaistukea jännittämiseen
2025-05-06 11:00 - 12:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen matalan kynnyksen hyvinvointiryhmään tiistaisin klo 11-12.30. Tämän viikon ryhmän teemana on jännittäminen. Keskustelemme ryhmässä vertaistuen hengessä erityisesti sosiaalisesta jännittämisestä. Jännityksen kanssa voi oppia elämään ja tunnetta sietämään. On myös olemassa keinoja jännittämisen lievittämiseen. Ryhmää on ohjaamassa työvalmentaja Matleena sekä kokemusasiantuntija Sanna-Mari. Ryhmään ei tarvitse ilmoittautua ennakkoon ja ryhmä on kaikille avoin!

Hyvinvointiryhmä: Luonto osana hyvinvointia
2025-05-13 11:00 - 12:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen hyvinvointiryhmään tiistaisin klo 11-12.30! Tällä viikolla ryhmän teemana on luonto. Oletko ikinä pohtinut ympäröivän luonnon ja hyvinvointimme yhteyttä? Jokainen meistä kokee jonkinlaista yhteyttä luontoon. Luonto saattaa olla osa arkeamme ja hyvinvointiamme huomaamattammekin, myös kaupunkiolosuhteissa. Ryhmässä keskustelemme tämän lisäksi siitä, miten voimme vahvistaa luontoyhteyttämme ja luonnon merkitystä osana arjenhyvinvointia. Ryhmään ei tarvitse ilmoittautua ennakkoon ja ryhmä on kaikille avoin!

Hyvinvointiryhmä: Vertaistukea ilmastoahdistukseen
2025-05-20 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen työvalmentaja Matleena ja kokemusasiantuntija Sanna-Mari ohjaavat tällä viikolla vertaistukiryhmän liittyen ilmastoahdistukseen (=ilmastonmuutosahdistukseen). Ilmastonmuutos ahdistaa monia, ja on tärkeää muistaa ettei ole tunteidensa kanssa yksin. Mikäli sinua ahdistaa tai mietityttää ilmastonmuutokseen liittyvät aiheet olet tervetullut osallistumaan ryhmään. Keskustelemme vertaistuen hengessä tavoista lievittää ilmastoahdistusta. Ryhmään ei tarvitse ilmoittautua ennakkoon!

Hyvinvointiryhmä: Liikuntasuositukset 2025
2025-05-27 11:00 - 12:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen hyvinvointiryhmään tiistaisin klo 11-12.30. Ryhmässä on viikoittain vaihtuvat hyvinvointiin liittyvät teemat. Tällä viikolla saat tietoa uusimmista liikuntasuosituksista. Uusissa liikuntasuosituksissa huomioidaan reippaan ja rasittavan liikunnan lisäksi myös kaikki kevyt liikuskelu sekä riittävä uni. Tiesitkö, että liikunta tekee hyvää myös mielenterveydelle? Tervetuloa mukaan keskustelemaan ja kuuntelemaan! Ryhmää ohjaavat työvalmentaja Matleena ja kokemusasiantuntija Sanna-Mari.

INFO: Selkokieli
2025-05-28 13:30 - 15:00 | Valtti Valmennus, Elimäenkatu 26, Helsinki, 00510, Finland
Valtti Valmennuksen kokemusasiantuntija Aino järjestää 28.5. klo 13.30-15 Selkokieli-infon. Selkokielestä hyötyvät kaikki, mutta erityisesti sote-palveluiden asiakkaat ja työntekijät. Kannustamme myös alan ammattilaisia osallistumaan infoon.

Infoon osallistuminen vaatii ennakkoilmoittautumisen 26.5. mennessä. Voit ilmoittautua infoon joko soittamalla työvalmentajallemme Matleenalle puh. 0407009790 tai sähköpostitse matleena.huovio@niemikoti.fi. Voit osallistua infoon joko paikan päällä Valtti Valmennuksessa, tai etänä Teamsin välityksellä.

Hyvinvointiryhmä: Kulttuurihyvinvointi
2025-06-03 11:00 - 12:30 | Valtti Valmennus, Elimäenkatu 26, Helsinki, 00510, Finland
3.6. ryhmän teemana on kulttuurihyvinvointi. Tervetuloa mukaan keskustelemaan kulttuurin ja hyvinvoinnin yhteydestä, ja saamaan tietoa kesällä järjestettävistä matalan kynnyksen kulttuurimenoista. Paikalla ohjaamassa ryhmää on työvalmentajan Matleenan lisäksi kokemusasiantuntija Sanna-Mari. Ryhmään ei tarvitse ilmoittautua ennakkoon, eikä ryhmään osallistuminen vaadi Valtti Valmennuksen valmennuksessa olemista. Ryhmämme ovat kaikille avoimia!

Helsinki-päivä: Amos Rex
2025-06-12 10:30 - 12:00 | Valtti Valmennus, Elimäenkatu 26, Helsinki, 00510, Finland
Helsinki-päivänä Helsinki on täynnä erilaista ohjelmaa ja tekemistä. Taidemuseo Amos Rexiin on ilmainen sisäänpääsy klo 11 alkaen. Näyttelynä silloin on Anna Estarriola: Staged Circumstances and Piles of Things. Lisää Amos Rexin näyttelytarjonnasta voit lukea heidän nettisivuiltaan: Amos Rex – taidemuseo Helsingissä
Valtti Valmennus järjestää retken Amos Rexiin, ja yhteislähtö on Valtti Valmennuksen tiloista (Kuortaneenkatu 1, 4. krs).
Ilmoittauduthan retkelle ennakkoon viimeistään 11.6. mennessä:
valtti@niemikoti.fi

Katutaidebongaus
2025-06-17 11:00 - 12:30 | Valtti Valmennus, Elimäenkatu 26, Helsinki, 00510, Finland
Lähdetään yhdessä bongailemaan katutaidetta lähiympäristöön rennolla meiningillä. Tiedossa ei ole valmista reittiä, vaan edetään ryhmäläisten toiveiden ja tahdin mukaisesti. Yhteinen lähtö Valtti Valmennuksen tiloista (Kuortaneenkatu 1, 4. krs).
Ilmoittauduthan ennakkoon 16.6. mennessä:
valtti@niemikoti.fi

INFO: LinkedIn
2025-06-24 11:00 - 12:30 | Valtti Valmennus, Elimäenkatu 26, Helsinki, 00510, Finland
Kokemusasiantuntija Aino ja työvalmentaja Matleena järjestävät 24.6. LinkedIn-infon. LinkedIn on hyvä verkostoitumisen ja työnhaun väline, jota monet eri alojen ammattilaiset hyödyntävät. Infoon voi ilmoittautua 23.6. mennessä sähköpostitse aino.kokemusasiantuntija@niemikoti.fi. Voit osallistua infoon paikan päällä Valtti Valmennuksessa tai etänä Teamsin välityksellä. Kerro ilmoittautumisen yhteydessä tuletko paikan päälle Valtti Valmennukseen vai osallistutko etänä. Info on kaikille avoin, tervetuloa!

CV-Paja
2025-07-08 11:00 - 12:30 | Valtti Valmennus, Elimäenkatu 26, Helsinki, 00510, Finland
Tervetuloa Valtti Valmennuksen CV-Pajaan! Pajassa saat vinkkejä ja tarvittaessa tukea oman CV:n tekemiseen työvalmentajalta sekä kokemusasiantuntijalta. Mahdollisuus myös käyttää Valtti Valmennuksen tietokoneita.
Ryhmään ei tarvitse ilmoittautua ennakkoon, vaan voit vain saapua paikalle!

RETKI: Tutustuminen toimintakeskus Villa Borgikseen
2025-07-09 11:00 - 14:00 | Toimintakeskus Villa Borgis, Linnavuorentie 13, Helsinki, 00950, Finland
Tiesitkö, että toimintakeskus Villa Borgiksessa on toimintaa koko kesän ajan?
Tervetuloa mukaan Valtti Valmennuksen järjestämälle tutustumisretkelle Villa Borgikseen 9.7. Lähdemme yhdessä liikkeelle Valtti Valmennuksesta (käyntiosoite Kuortaneenkatu 1, 4. kerros) klo 11.00. Ilmoittaudu mukaan retkelle 8.7. mennessä sähköpostitse valtti@niemikoti.fi. Kaikki Villa Borgiksen toiminnasta kiinnostuneet ovat tervetulleita mukaan retkelle!

Hyvinvointiryhmä: Kuivakukkatyöpaja
2025-07-29 11:00 - 12:30 | Valtti Valmennus, Elimäenkatu 26, Helsinki, 00510, Finland
Valtti Valmennuksen työvalmentaja Matleena on koulutukseltaan myös floristi ja järjestää tiistain hyvinvointiryhmässä kuivakukkatyöpajan. Käsillä tekeminen poistaa tutkitusti stressiä ja on hyväksi mielenterveydellemme. Työpajaan ei tarvitse ilmoittautua ennakkoon ja työpaja on kaikille avoin. Tervetuloa Valtti Valmennuksen hyvinvointiryhmään!

Äänikylpy gongeilla ja äänimaljoilla Kulttuuripaja Elviksessä
2025-07-29 15:00 - 16:00, 2025-08-01 15:00 - 16:00
Anna äänien hoitaa – tule kokemaan syvärentouttava äänikylpy!
Kuvittele hetki, jolloin voit pysähtyä täysin. Hetki, jolloin kehosi ja mielesi saavat luvan hellittää ja palautua. Äänikylpy on matka äänien ja värähtelyiden maailmaan, jossa gongien, äänimaljojen ja handpan-rummun soinnut luovat sinulle tilan hengittää, rauhoittua ja päästää irti.
Kehollasi on luontainen kyky parantaa ja tasapainottaa itseään. Mutta arjen kiire, stressi ja jatkuva häly voivat tukahduttaa tämän viisauden. Äänikylvyssä annat itsellesi mahdollisuuden laskeutua syvään rauhaan, jossa jokainen solu saa levätä ja virkistyä.
Sinun ei tarvitse tehdä mitään – vain asettua mukavasti alustalle ja antautua soivien värähtelyiden kannateltavaksi. Ääniaaltojen hellät kosketukset hoitavat kehoa, rauhoittavat hermostoa ja kirkastavat mieltä. Lopputuloksena nouset alustalta virkistyneenä, levollisena ja valmiina jatkamaan matkaasi kevyemmin askelin.
Rentouttava äänikylpy on kaikille Niemikotisäätiön palveluidenkäyttäjille ja henkilökunnalle.
Tervetuloa äänikylpyyn🙏
